Kosbaar en gratis | Woorde
Kosbaar en gratis
Gister , toe klein Mia uit haar karstoeltjie opgetel word.. kyk sy skielik op na my dierbare boom se blare . Die wind wat saggies daarin roer en die oopbreek van 'n wye glimlag. Haar belewenis.
Vanoggend loop 'n man met kakiebroek en t-hemp sy swart sak van leer oor sy skouer , vinnig met een arm swaaiend, hier verby. Hy fluit. Die mooiste lied. Ek staan op. Gaan staan by die oop venster en luister na die pragtige suiwer fluitklanke. Ek wens ek het die lied geken.
14 comments on "Kosbaar en gratis"
Kosbare oomblikke wat altyd onthou sal word. Die deuntjie sal jy altyd onthou en in jou gedagtes fluit.
As ek nou nie in my kamerjas was nie.. het ek hom geroep .Fluit vir my weer die wysie! Min mense fluit nog, ek besef dit nou skielik.
Dit is soos jy se: kosbaar en gratis – om te kan sien en om te kan hoor!
Vanoggend het Trompie(jy weet mos hy's my beste vriend) se een hondevriend Connor hom met n spesiale welkomsgesang begroet toe ons om die draai kom. Dit is ook kosbaar en gratis wat die twee honde vir my gegee het!
A ek is bly Trompie het weer sy maatjie gekry.
Neeee dis nie Jack nie dis n poedel wat bo-op bult bly! Ons is vriende met woef en sy miesies ook. Ek en die eienaar is op selfde golflengte as dit by menslike gevoel kom
Wonderlike oomblike, hier erens om my is 'n tuinier wat so fluit-fluit werk soms en dit raak my net so……
Jy's gelukkig. Ek dink ek moet maar begin fluit ..so blymoedig !
Mmmm – as iemand nog fluit wys dit dat tyd by hom kan stilstaan. Mense is vandag te gejaag, en ken nie meer van fluit nie.
Die fluiter het met spoed gestap. Oë op die grond voor hom .
Ek onthou nog toe ek 'n kind was,was daar gereeld iemand wat al stappende die straat af,op 'n trompie gespeel het.Daar was ook iemand met 'n penniefluitjie.Die geroep van die verkoper..mieeeelieees,beeeeesems!…het die koms van somer aangekondig.Ek mis dit.
Hier in die huis het ons nog 'n trompie van my man se kinderdae. Alles verander so ..
Ek wonder of mense nog weet hoe lyk 'n trompie.
Iewers wou ek oor die Trompie blog skryf en afgeneem ek moet net bietjie deur fotos loer. Als is hier mos selfoonkiekies so vaaaal